**Karcag Városi Önkormányzat Képviselő-testületének 14/2021. (V.31.)**

**önkormányzati rendelete**

**a** **hivatali helyiségen kívüli és hivatali munkaidőn túli házasságkötés és bejegyzett élettársi kapcsolat létesítése engedélyezésének szabályairól és díjairól szóló 16/2017. (X.27.) önkormányzati rendelet módosításáról**

A Karcag Városi Önkormányzat Képviselő-testülete az anyakönyvi eljárásról szóló 2010. évi I. törvény 96. § a)–b) pontjában meghatározott jogalkotói jogkörében és az Alaptörvény 32. cikk (1) bekezdés a) pontjában meghatározott feladatkörében eljárva a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a következőt rendeli el:

1. **§** A hivatali helyiségen kívüli és hivatali munkaidőn túli házasságkötés és bejegyzett élettársi kapcsolat létesítése engedélyezésének szabályairól és díjairól szóló Karcag Városi Önkormányzat Képviselő-testületének 16/2017. (X.27.) önkormányzati rendelete 4. § (1) bekezdése helyébe az alábbi rendelkezés lép:

„(1) A hivatali helyiségben a hivatali munkaidőn túli maximum 50 fős anyakönyvi eseményekért 8.000.-Ft, 50 fő felett 20.000.-Ft díjat kell megfizetni.”

1. **§** Ez a rendelet kihirdetést követő napon lép hatályba és az azt követő napon hatályát veszti.

K a r c a g, 2021. május 27.

|  |  |
| --- | --- |
| **(: Szepesi Tibor :)** | **(: Rózsa Sándor :)** |
| polgármester | jegyző |

Kihirdetési záradék:

E rendeletet 2021. május 31-én kihirdettem.

|  |  |
| --- | --- |
|  |  |
| **(: Rózsa Sándor :)** |  |
| jegyző |  |

**Á L T A L Á N O S I N D O K O L Á S**

A Karcag Városi Önkormányzat Képviselő-testületének a hivatali helyiségen kívüli és hivatali munkaidőn túli házasságkötés és bejegyzett élettársi kapcsolat létesítése engedélyezésének szabályairól és díjairól szóló 16/2017. (X.27.) önkormányzati rendelete szabályozza a hivatali munkaidőn és – helyiségen kívüli házasságkötések valamint a bejegyzett élettársi kapcsolatok engedélyezését és díjazását.

A hivatali munkaidőn túli házasságkötések jellemzően nagy létszámú anyakönyvi események, melyek a Hivatalnak többletköltséggel járnak, többek között ilyen a takarítás, fertőtlenítés, ezért indokolt az 50 főt meghaladó események esetében a magasabb díj megállapítása.

**R É S Z L E T E S I N D O K O L Á S**

**1.§-hoz**

Amennyiben az anyakönyvi eseményen részt vevők száma meghaladja az 50 főt, az eseményért fizetendő díj 20.000.- Ft.

**2. §-hoz**

A rendelet hatályba lépéséről rendelkezik.